Die aas en die grondvoer wat jy gebruik is krities wanneer dit by groot karp vang kom. Die moeilikste besluit om te maak as jy op die oewer staan is altyd watter tipe aas gebruik moet word, met wat moet jy dit in die water werp en hoeveel aas moet jy gebruik. Soos altyd sal dit in jou guns tel as jy bekend is met die dam waar jy hengel, om te weet watter vis is onlangs daar gevang asook die vis se gedrags patrone by hierdie dam. Ongelukkig is dit nie altyd moontlik om hierdie inligting te bekom nie, veral as dit ‘n onbekende dam is, of waarby jy nie baie vang nie.
Om groot hoeveelhede aas op een slag in die water te werp kan jou hengel sessie geweldig benadeel, so ook die ander hengelaars se kanse om karp te vang. Aan die ander kant sal die beste potensiaal van die area waarin jy hengel nie bereik kan word mits jy te min voer nie, en so doende te min karp na die area lok. Die beste benadering sal wees om eers klein hoeveelhede in die water te plaas en die karp se reaksie te toets, onthou altyd dat jy voer kan byvoeg, maar as jy te veel voer in die water het kan jy dit nie weer uit haal nie.
So, watter tipe toerusting het die karp hengelaar tot sy beskikking, en hoe kan hy hierdie toerusting tot die beste van sy vermoë gebruik?
Daar is ook vrystaande ketties besikbaar, maar hulle is baie skaars en is gemaak om grondvoer sover as 100m in die water in te skiet, hulle is ook baie swaar en word slegs deur ‘n paar hengelaars gebruik.
Gardner Video - In die volgende video gaan jy sien presies hoe die gooi stokke werk plus 'n paar goeie karp hengel wenke leer.
Soms sal jy vind dat jou aas breek wanneer jy ‘n gooi stok gebruik, dit kan verhoed word deur jou stok met ‘n bietjie water nat te maak, jy kan die aas ook lugdroog om hulle harder te maak maar dit sal dan die aas ligter maak as wat dit was. Die beste manier is om die aast te gebruik wanneer dit nog gevries is.
Om te verhoed dat die aas uit die “Spod” val wanneer dit gegooi word kan jy ‘n klein bietjie stywe groendvoer gebruik, of selfs ‘n paar van Gardner se “Rigwise Dissoving Foam” te vat en dit aan die bokant van die spod in te druk. Hierdie metode sal verhoed dat die aas versprei wanneer dit gegooi word sodat die aas slegs op die area val waar jy wil voer.
Wanneer jy die lyn klip gebruik op jou katrol sal jy verseker wees daarvan dat jy keer op keer die selfde afstand sal kan behaal, hetsy dit dag of nag is, en om gebruik te maak van ‘n baken aan die ander kant van die oewer sal verseker dat jy elke keer die akkuraatste gooi tref. Verskillende kleure braid kan gebruik word om stop knope te maak en is ideaal om te gebruik wanneer jy op verskeie afstande wil hengel, jy sal net mooi moet kophou met watter kleur merk watter afstand is.
“Bait Bullets” is skraal in vorm en kan oor baie lang afstande gewerp word. Die “Bait Bullet” se gewig lê in sy neus gedeelte wat dit ideaal maak vir akkuraatte en stabielle werping. Die “Bait en Particle Bullets” het ‘n gews ring wat in die middel sit om seker te maak dat die “bullet” stabiel bly wanneer dit gegooi word en beskik ook oor ‘n deksel meganisme wat verseker dat geen voer verlore gaan wanneer dit gegooi word nie. Wanneer dit die water tref skuif die wieg af en die ring skuif na agter sodat water deur die opening in die “bullet” kan spoel wat tydens die werping gedek is deur die ring en sodoende die voer uitlaat. Die poort gaatjies verseker dat alle voer, selfs baie klam mengsels, uitgespoel word wanneer dit terug gekatrol word.
Nog ‘n “spod” in die reeks is die “Marker Particle Bullet”. Hierdie “spods” kan ‘n groot hoeveelheid aas vat en beskik oor ‘n fluoor neus. Dit is ideaal vir lang afstande asook wanneer jy baie presies wil wees waar jy jou aas werp. Dit is ideaal vir gebruik in rowwe toestande op groot damme om rede die neus jou sal wys presies waar jou “spod” geland het. Om rede die neus fluoor is, is dit ook ideaal vir gebruik in lae lig toestande omrede dit in die donker gloei.